Dorset Horn qoyunu

Dorset Horn qoyunu — Nəsli kəsilmək təhlükəsi ilə üzləşən Britaniya mənşəli ev şəraitində yetişdirilən qoyun cinsi. Bu cins XVII əsrdən qeydə alınmışdır və yüksək çoxalma qabiliyyətinə malikdir, bəzən ildə iki dəfə quzu verir. Britaniya qoyun cinsləri arasında qış ayları boyu çoxalma qabiliyyətinə malik yeganə cinsdir.Dorset Horn Sheep. Pittsboro, North Carolina: The Livestock Conservancy. Accessed March 2019.

 Ümumi məlumat 
Dorset Horn cinsi qoyunlar İngiltərənin cənub-qərbində yerləşən Dorset bölgəsində yaranmışdır. Nəsli kəsilmiş Pink-nosed Somerset cinsi ilə qohum olan bu cins, ehtimal ki, İspaniyadan idxal edilən Merinos qoyunu ilə müasir Portland cinsinə bənzər yerli "tan-faced" qoyunların çarpaz çoxaldılması nəticəsində yaranmışdır.Dorset Sheep . Dorset Horn and Poll Dorset Sheep Breeder's Association. Accessed March 2019.

Bir çox Britaniya ovalıq qoyun cinslərindən fərqli olaraq, Dorset qoyunları XVIII əsrin sonu və XIX əsrin əvvəllərində geniş yayılmış Leicester və ya Southdoun cinsləri ilə çarpaz çoxaldılmamışdır. 1891-ci ildə Dorset Horn "Sheep Breeders Association" tərəfindən nəşr edilmiş illik kitaba düşmüşdür.Barbara Rischkowsky, Dafydd Pilling (editors) (2007). List of breeds documented in the Global Databank for Animal Genetic Resources, annex to The State of the World's Animal Genetic Resources for Food and Agriculture. Rome: Commission on Genetic Resources for Food and Agriculture, Food and Agriculture Organization of the United Nations. . Archived 23 June 2020.

Dorset Horn cinsi qoyunlar bir çox ölkəyə ixrac edilmişdir. O, cümlədən Avstraliya, Cənubi Afrika və Amerika Birləşmiş Ştatlarına bu cinsdən xeyli sayda gətirilmişdir. ABŞ-a ilk Dorset Horn qoyunları 1860-cı illərdə gətirilmiş, 1880-ci illərdən etibarən isə əhəmiyyətli sayda idxal edilmişdir. Dorset Horn cinsi Avstraliyaya 1895-ci ildə, Yeni Zelandiyaya isə 1897-ci ildə çatdırılmışdır. 2023-cü ildə DAD-IS-ə təqdim edilən məlumatlara görə, bu cins Afrika, Amerika, Asiya, Avropa və Okeaniyanın iyirmi ölkəsində qeydə alınmışdır. Bu cinsin ən böyük populyasiyası 1191 başla Danimarkada qeydə alınıb.Breed data sheet:  Dorset Horn Poll / United Kingdom of Great Britain and Northern Ireland (Sheep) . Domestic Animal Diversity Information System of the Food and Agriculture Organization of the United Nations. Accessed May 2023.

 Qorunması 
Dorset Horn cinsinin dünya miqyasında qorunma statusu 2007-ci ildə FAO tərəfindən "təhlükə altında deyil" kimi qiymətləndirilmişdir.Breed description: Dorset Horn/Poll. Department of Animal Breeding and Genetics, School of Veterinary Medicine Hannover. Archived 15 October 2007.

 İstinadlar 

 Ədəbiyyat 
 Henry Stewart (1898). The Domestic Sheep.

 Xarici keçidlər 

Kateqoriya:Qoyun cinsləri